**Revolta Greciei**

*Adina Speranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Motto: Ellada a căzut în hău!

Dar mâine este rândul tău!

Cutremurată dur , Ellada

Se zbate jalnic, lăcrimând

Iar zeii isi aşteaptă prada

Reforme dure proclamând.

Retrasă,delicata Europă \*

Cea păcălită de şiretul Dias,

Mimeaza-artistic o sincopă,

Privind discret şi-atent la ceas.

Elenii sunt la o răscruce:

Sfârşiţi,nu au ce să mai dea!

Răcnind, cu sunete caduce,

Se războiesc la cafenea.

Olimpul fierbe şi răsună

De strigăte şi-ameninţări

Că răzvrătita lor străbună

Nu mai doreşte finanţări.

Că i-au tot dat de-atâtea ori

Cerând la schimb tot ce avea

Şi-aheii sunt pe veci datori

Cu marea ,luna şi o stea!

\*

După şedinţe furtunoase

Soborul zeilor conchise:

Elenii-or să plătească taxe

Şi pe-armăsarul lui Ulise!\*

\*Europa-referire la fiica regelui fenician,Agenor, răpită de către Dias, vrăjit fiind de frumuseţea ei. Pământul pe care a fost adusă de Zeus va primi numele ei.

\*Dias- numele grecesc al lui Zeus

\*Eleni , ahei - numele dat grecilor în antichitate

\*Armăsarul lui Ulise-aluzie la calul troian